Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 511/12/4402	Levice, 17.2.2013
EEČ : 2-31-22-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 odsek 1 odsek 3 písmeno c/ Trestného zákona uznesením ČVS: XXXXX  zo dňa 16.08.2012 na tom skutkovom základe, že:

hoci mu z ustanovenia § 62 a nasl. zákona č. 36/2005 Z. z. o rodine v platnom znení vyplýva povinnosť vyživovať svoje maloleté deti, a to dcéru XXXXX nar. 05.12.2003 a syna XXXXX, nar. 04.05.2011 a táto povinnosť mu bola deklarovaná aj rozsudkom Okresného súdu Levice č. k.: 14P/24/2011-28 zo dňa 04.07.2011, právoplatným dňa 27.07.2011 a následne rozsudkom Okresného súdu Levice č. k.: 12C/67/2011-81 zo dňa 05.06.2012, právoplatným dňa 13.06.2012, ktorými bol zaviazaný  prispievať  na výživu svojej dcéry XXXXX  mesačne sumou vo výške 80,-€  a na výživu svojho syna Jozefa  mesačne sumou vo výške 70,-€ vždy do 15-teho dňa toho ktorého mesiaca vopred k rukám matky XXXXX počnúc dňom 27.07.2011, za obdobie od 04.04.2012 do 16.08.2012 výživné uhradil len v mesiacoch apríl a máj 2012, čím mu vznikol dlh na  výživnom vo výške 450,-€  a takéhoto konania sa dopustil, hoci bol  za neplnenie si vyživovacej povinnosti právoplatne odsúdený  trestným rozkazom Okresného súdu Levice   sp. zn. XXXXX zo dňa 03.04.2012 právoplatným dňa 18.04.2012, 

lebo zanikla trestnosť činu
Odôvodnenie:
Vyšetrovateľ Policajného zboru Okresného riaditeľstva Policajného zboru v XXXXX kriminálnej polície uznesením č. ORP-658/OVK-LV-2012 zo dňa 16.08.2012 podľa § 199 odsek 1 Trestného poriadku  začal trestné stíhanie a zároveň   podľa § 206 odsek 1  Trestného poriadku vzniesol obvinenie  XXXXX za prečin zanedbania povinnej výživy podľa § 207 odsek 1 odsek 3 písmeno c/ Trestného zákona, ktorého sa dopustil na  skutkovom základe uvedenom vo výrokovej časti tohto rozhodnutia. 
	Preskúmaním vyšetrovacieho spisu som zistila, že obvinený XXXXX bol na základe rozsudku Okresného súdu Levice č. k.: 14P/24/2011-28 zo dňa 04.07.2011, právoplatného dňa 27.07.2011, povinný prispievať  na výživu svojej dcéry Skarlet Balážovej  mesačne sumou 80,-€ a na syna XXXXX mesačne sumou  70,-€, vždy do 15-teho dňa toho ktorého mesiaca vopred k rukám matky XXXXX  počnúc dňom právoplatnosti rozhodnutia. Následne Okresný súd Levice  rozsudkom  č. k.: XXXXX zo dňa  05.06.2012, právoplatným dňa 13.06.2012, manželstvo  XXXXX a XXXXX rozviedol a schválil rodičovskú dohodu,  v zmysle ktorej  sa na čas po rozvode  maloleté deti  zverujú do osobnej starostlivosti matky a otec  sa zaviazal prispievať  na výživu svojej dcéry mesačne sumou 80,-€ a na syna mesačne sumou  70,-€  vždy do 15-teho dňa toho ktorého mesiaca vopred k rukám matky počnúc dňom právoplatnosti rozsudku o rozvode. Určené výživné však neuhradil za mesiace jún, júl, október, november  a december 2012 a január 2013, čím dlhoval na výživnom sumu 900,-€.  Za neplnenie si vyživovacej povinnosti bol pritom odsúdený  trestným rozkazom  Okresného súdu Levice sp. zn.: XXXXX zo dňa  03.04.2012,  právoplatným dňa 18.04.2012, za obdobie do 03.04.2012.
 	Obvinený vo svojej výpovedi dňa 06.12.2012 uviedol, že  nikdy nemal v úmysle výživné neuhrádzať, neplatil z dôvodu nedostatku finančných prostriedkov, nakoľko je nezamestnaný. Výživné vo výške určenej súdom nie je schopný uhrádzať, preto požiadal o jeho zníženie. Odo dňa, kedy bol odsúdený za neplnenie si vyživovacej povinnosti, uhradil  výživné v mesiaci apríl,  máj, august a september 2012 šekom na adresu oprávnenej XXXXX a za mesiace jún a júl 2012 prevodom na účet exekútorky XXXXX. 	
	Z listinných dôkazov zadovážených do vyšetrovacieho spisu bolo zistené, že  súdna exekútorka XXXXX vymáhala v prospech oprávnenej XXXXX  od povinného XXXXX zaostalé výživné za obdobie od 16.03.2011 do 31.10.2011, teda výživné, ktoré obvinený uhradil oprávnenej  prostredníctvom súdnej exekútorky v domnení, že uhradil bežné výživné za mesiace  jún a júl 2012, v skutočnosti  nie je možné považovať za platbu za tieto mesiace, nakoľko touto platbou znížil svoj dlh na zaostalom výživnom vymáhaný súdnou exekútorkou. Počas obdobia,  pre ktoré sa voči nemu vedie trestné stíhanie, bol vedený na Úrade práce, sociálnych vecí a rodiny Levice ako nezamestnaný od 12.12.2011 do 12.08.2012 vrátane, kedy bol vyradený z evidencie z dôvodu nástupu  do pracovného pomeru dňom 13.08.2012 v spoločnosti XXXXX, pričom tento pracovný pomer s ním bol rozviazaný  dňom 06.09.2012 a dňa 17.09.2012 bol opätovne  zaevidovaný ako nezamestnaný. 
	Z dokladov o úhradách výživného, ktoré sú obsiahnuté vo vyšetrovacom spise  vyplýva, že  dňa 23.02.2012 uhradil oprávnenej sumu 100,-€, dňa  18.04.2012 uhradil  oprávnenej sumu 258,34 €, dňa 17.05.2012 sumu 258,34 €, dňa   24.08.2012 sumu 150,-€  a dňa 27.09.2012 sumu 150, -€. Na výzvu tunajšej  prokuratúry k uhradeniu  dlžného výživného za mesiace  jún, júl, október, november a december 2012 a január 2013 v celkovej sume 900,-€, uhradil dňa 07.02.2013 poštovým prevodom  v prospech oprávnenej XXXXX  uvedenú sumu v plnom rozsahu, čím  má do dnešného dňa výživné za obdobie, pre ktoré sa voči nemu vedie trestné stíhanie, uhradené v plnom rozsahu. O úhrade dlžného výživného predložil osobne na tunajšej prokuratúre originál  poštového peňažného poukazu.   Z obsahu spisu nevyplýva, že by spáchanie trestného činu  obvineným malo trvalo nepriaznivé následky.  
Podľa § 86 písmeno a/ Trestného zákona,  trestnosť trestného činu zaniká aj vtedy, ak ide o trestný čin  zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Nakoľko obvinený počas skráteného vyšetrovania uhradil oprávnenej Beate Balážovej zaostalé výživné v plnom rozsahu,  dodatočne si tak splnil svoju  zákonnú povinnosť platiť výživné, čím zanikla trestnosť  jeho konania.
Podľa § 215 odsek 1 písmeno h/ Trestného poriadku, prokurátor zastaví trestné stíhanie, ak zanikla trestnosť činu.
Vzhľadom na vyššie uvedené som rozhodla v zmysle výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jana Grečnerová
prokurátorka